|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTelefon: +381 21 487 4348Ounz@vojvodinа.gov.rs |
|  | SZÁM: 003377417 2025 09427 001 000 000 001 | DÁTUM: 2025. augusztus 4. |

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő alap- és középfokú oktatási és nevelési intézmények létesítményeinek biztonságfejlesztését célzó tevékenységek – felszerelés beszerzésének – 2025. évi finanszírozására és társfinanszírozására való odaítéléséről szóló szabályzat (VAT Hivatalos Lapja, 40/2025. szám) 3. szakasza, valamint a Vajdaság Autonóm Tartomány 2025. évi költségvetéséről szóló tartományi képviselőházi rendelet (VAT Hivatalos Lapja, 57/2024. és 38/2025. szám – pótköltségvetés) alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT**hirdet

**A VAJDASÁG AUTONÓM TARTOMÁNY TERÜLETÉN MŰKÖDŐ ALAP- ÉS KÖZÉPFOKÚ OKTATÁSI ÉS NEVELÉSI INTÉZMÉNYEK LÉTESÍTMÉNYEINEK BIZTONSÁGFEJLESZTÉSÉT CÉLZÓ TEVÉKENYSÉGEK – FELSZERELÉS BESZERZÉSÉNEK – 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA**

 A pályázat a Vajdaság Autonóm Tartomány 2025. évi költségvetéséről szóló tartományi képviselőházi rendeletben (VAT Hivatalos Lapja, 57/2024. és 38/2025. szám – pótköltségvetés) biztosított eszközökre kerül kiírásra, éspedig: a Vajdaság Autonóm Tartomány területén működő alap- és középfokú oktatási és nevelési intézmények létesítményeinek biztonságfejlesztését célzó tevékenységek – felszerelés beszerzésének – 2025. évi finanszírozására és társfinanszírozására **25.000.000,00** dináros keretösszegben, amelyből **17.500.000,00** dinárt az alapfokú oktatási és nevelési intézmények, míg **7.500.000,00** dinárt a középfokú oktatási és nevelési intézmények részére ítélnek meg.

Az eszközök olyan felszerelések beszerzésére kerülnek elkülönítésre, amelyek a Vajdaság Autonóm Tartomány területén működő alap- és középfokú oktatási és nevelési intézmények létesítményeinek biztonságfejlesztését szolgálják, éspedig: tűzoltó készülékekre, fémdetektorokra, videómegfigyelő berendezésekre, valamint egyéb, a biztonsággal kapcsolatos hasonló felszerelésekre.

A felhasználók által igényelhető támogatás maximális összege 1.199.999,00 dinár, áfával együtt.

A Titkárság nem ítél meg támogatást olyan felszerelésre, amelynek teljes finanszírozása más forrásból biztosított.

A pénzügyi kötelezettségek teljesítése a Vajdaság Autonóm Tartomány 2025. évi költségvetésének fizetőképességével összhangban valósul meg.

**PÁLYÁZATI FELTÉTELEK**

*1. A pályázók köre*

Pályázati jogosultsággal a Szerb Köztársaság, az autonóm tartomány vagy a helyi önkormányzatok által alapított, Vajdaság Autonóm Tartomány területén működő alap- és középfokú oktatási intézmények rendelkeznek.

*2. Az eszközök felosztásának mércéi*

Az eszközök felosztásának mércéi a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő alap- és középfokú oktatási és nevelési intézmények létesítményeinek biztonságfejlesztését célzó tevékenységek – felszerelés beszerzésének – 2025. évi finanszírozására és társfinanszírozására való odaítéléséről szóló szabályzat értelmében az alábbiak:

1. a projekt megvalósításának jelentősége a létesítményt használó diákok, tanárok, illetve foglalkoztatottak biztonsága szempontjából,
2. a projekt pénzügyi indokoltsága,
3. a projekt megvalósításának finanszírozását/társfinanszírozását biztosító egyéb források megléte,
4. fenntarthatóság – a létesítmény használati feltételeinek javítása révén elért hatás hosszú távú fennmaradása a projekt megvalósítását követően,
5. a projekt megvalósítása céljából foganatosított tevékenységek,
6. az oktatási intézmény székhelye szerinti helyi önkormányzat fejlettségi szintje.

**A PÁLYÁZAT ÁLTALÁNOS IRÁNYELVEI**

A pályázó, aki ugyanazon felszerelésre más helyeken is pályázott, jogosult pályázatot benyújtani a jelen felhívás keretében is, amennyiben a pályázat benyújtásának időpontjában nem rendelkezett, és nem is rendelkezhetett tudomással arról, hogy a szóban forgó felszerelésre más pályázat keretében támogatást kapott-e.

A munkálatok társfinanszírozására benyújtott pályázat esetében az intézmény által önrészként biztosított eszközök származhatnak saját forrásból, támogatásból, valamint a közigazgatás különböző szintjeinek költségvetéséből.

A pályázati eszközök odaítélését követően a felhasználó köteles:

* a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkársággal (a továbbiakban: Titkárság) a költségvetési eszközök odaítéléséről szóló szerződést megkötni, amely szabályozza a szerződő felek kölcsönös jogait és kötelezettségeit,
* a közbeszerzési eljárást a közbeszerzésekről szóló törvénnyel (az SZK Hivatalos Közlönye, 91/2019. és 92/2023. szám) összhangban lefolytatni,
* teljes mértékben eleget tenni a Vajdaság Autonóm Tartomány 2025. évi költségvetéséből származó támogatási eszközök felhasználását szabályozó szerződés végrehajtására vonatkozó előírásoknak.

**A PÁLYÁZATI KÉRELMEK BENYÚJTÁSÁNAK MÓDJA**

 Az eszközök odaítélése iránti kérelmet a Titkárság egységes formanyomtatványán kell benyújtani (egy intézmény csak egy kérelmet nyújthat be). A teljes pályázati dokumentáció **2025. augusztus 5-től** letölthető a Titkárság **www.puma.vojvodina.gov.rs** honlapjáról.

A pályázati kérelmeket postán az alábbi címre kell megküldeni: **POKRAJINSKI SEKRETARIJAT ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE**
Bulevar Mihajla Pupina 16, 21000 Novi Sad *(Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 21000 Újvidék, Mihajlo Pupin sugárút 16. szám)*
a pályázat elnevezésének megjelölésével postai úton, vagy személyesen kell átadni a tartományi szervek iktatójában (a fentiekben feltüntetett címen) 9-től 14 óráig.

A pályázati kérelemhez csatolni kell:

1. a felszerelés beszerzésére vonatkozó kötetlen ajánlatot - előszámlát (a pályázati felhívás közzétételének időpontjánál nem régebbi)
2. társfinanszírozás esetén csatolni kell a felszerelésbeszerzés társfinanszírozásához rendelkezésre álló források igazolását (szerződés, határozat, a helyi önkormányzat költségvetésének kivonata, az intézmény pénzügyi terve vagy más hasonló dokumentum), valamint az intézmény/helyi önkormányzat felelős személye által szabályszerűen aláírt és lepecsételt nyilatkozatot a tárgyi eszköz beszerzésének társfinanszírozásában való részvételről (a nyilatkozat szabad formában benyújtható).

**A pályázati kérelmek benyújtási határideje 2025. szeptember 04.**

A Titkárság fenntartja a jogot, hogy a pályázótól szükség esetén kiegészítő dokumentációt vagy tájékoztatást kérjen, illetve meghatározza az eszközök odaítéléséhez szükséges megfelelő feltételek teljesítését.

A Bizottság nem vitatja meg:

* a hiányos kérelmeket (helytelenül kitöltött kérelmeket, azaz olyan kérelmeket, amelyekben nem került kitöltésre minden kötelező mező, továbbá a nem aláírt és lepecsételt kérelmeket, az 1.199.999,00 dináros értékhatárt meghaladó kérelmeket, valamint azokat a kérelmeket, amelyek esetében a pályázati felhívásban előírt dokumentáció hiányosan került benyújtásra és/vagy nem került benyújtásra),
* a késedelmes pályázati kérelmeket (a pályázat utolsó napjaként megjelölt határidő után benyújtott pályázati kérelmek),
* a nem engedélyezett kérelmeket (illetéktelen személyek és a pályázatban nem előirányzott alanyok által benyújtott kérelmeket),
* a pályázatban előirányzott rendeltetéstől eltérő kérelmeket,
* azon pályázók kérelmeit, akik az előző naptári évben a Vajdaság Autonóm Tartomány költségvetésből odaítélt eszközök felhasználását pénzügyi és narratív beszámolóval nem támasztották alá.

A pályázat eredményei a Titkárság honlapján közzétételre kerülnek.

**A pályázattal kapcsolatos további tájékoztatás a Titkárság 021/487 4451-es telefonszámán kapható.**

**Ótott Róbert**

**TARTOMÁNYI TITKÁR**